Guèra dij Pequot

La guèra dij Pequot dël 1637 a l'é stàita la prima guèra indian-a ant la stòria dla Neuva Anghiltèra.

J'indian Pequot a l'avìo massà un colon dla Virginia e John Endicott a l'ha marciaje contra con un còrp ëd soldà.
J'indian a l'han arfudà ëd consigné ij colpèivoj e Endicott a l'ha brusà doe ëd soe sità e crasà ij sò arcòlt.
An maj, na companìa d'anviron otanta òm bianch compagnà da apopré tërzent indian sò alià a l'han pijà 'd sorprèisa ij nemis an sò fòrt e a n'han massane pì che ses-sent, mach set a son riussì a scapé.

Chèich mèis pì tard n'àutra bataja a l'é stàita combatùa e ij Pequot a son ëstàit anientà.
Sò cap Sassacus a l'é scapà a New York con chèich partisan, ma a l'é stàit peui massà da un dij sò.

Categorìa:Guère
Categorìa:Stòria american-a